11-11 हजार रुपए आर्थिक सहायता दी, 7 लोगों की मौत हुई थी
sikkim avalanche, Morari Bapu gave financial help of 11 thousand rupees to 7 people, सिक्किम एवलांच...मृतकों के परिवारों को मोरारी बापू की मदद
सिक्किम के हिमालय में 4 अप्रैल को हुए एवलांच में 7 लोगों की मौत हुई थी। अब कथा वाचक मोरारी बापू ने मृतकों के परिवारों को 11-11 हजार रुपए की आर्थिक मदद दी है। उन्होंने परिजन के प्रति संवेदनाएं भी व्यक्त कीं। साथ ही घायलों के जल्द स्वस्थ्य होने की कामना की। एवलांच में मरने वालों में से 3 नेपाली और 4 भारतीय नागरिक शामिल हैं।
घटना सुबह 11.30 बजे गंगटोक को नाथु ला दर्रे से जोड़ने वाले जवाहरलाल नेहरू मार्ग पर हुई थी। इस एवलांच में मरने वालों में चार पुरुष, दो महिलाएं और एक बच्चा है।
सेना ने भी इस बारे में बयान जारी कर बताया था कि बर्फ के नीचे पांच-छह वाहन फंस गए, जिनमें लगभग 30 लोग थे। शाम चार बजे तक बर्फ से 7 शव निकाले जा चुके थे और छह पर्यटकों सहित 23 लोगों को बचा लिया गया था। इनमें 11 की हालत गंभीर होने के कारण उन्हें गंगटोक के अस्पताल में भर्ती कराया गया है।
PM नरेंद्र मोदी और केंद्रीय गृह मंत्री अमित शाह ने सिक्किम में एवलांच में पर्यटकों की मौत पर शोक जताया था।